පොලීසිය සඳහන් කළේ පාසල් නිම වී යළි නිවසට පැමිණෙමින් සිටියදි ඔවුන් මෙලෙස ජල පහරට හසුව ඇති බවයි.එමෙන්ම, මධ්‍යම කඳුකරයට ඇද හැලූණු වර්ෂාපතනයත් සමග හැටන් සහ කොටගල ප්‍රදේශවල පහත් බිම් රැසක නිවාස ජලයෙන් යටවී ඇති බව හිරු වාර්තාකරු පැවසුවා.මේ අතර, දැනට පවතින වැසි සහ සුළං තත්ත්වය අනිද්දා දිනය දක්වා අපේක්ෂා කළ හැකි බව කාලගුණ විද්‍යා දෙපාර්තමේන්තුව පවසනවා.ඒ අනුව, මධ්‍යම, සබරගමුව යන පළාත්වලට මෙන්ම කළුතර - ගාල්ල සහ මාතර යන දිස්ත්‍රික්කවලට මිලිමිටර් 150 ඉක්මවූ තද වැසි අපේක්ෂා කළ හැකි බවයි එම දෙපාර්තමේන්තුව සඳහන් කළේ.